Dalacin a problémy s močením
Dobrý deň, pred týždňom ma veľmi bolelo hrdlo asi dva dni (hnis tam nebol, iba veľmi zapálene) známa zobrala výter a vyšiel streptokok. Dali mi antibiotiká Dalacin 300 bolesť a zapal hrdla sa mi vrátili presne po týždni do toho aj bolesť mechúra časté mocenie atd. Antibiotiká dnes beriem 4.den.
Dobrý deň,
ďakujeme Vám za otázku.
Liečba streptokokovej infekcie má trvať 10 dní. Nástup účinku antibiotík je individuálny a môže trvať 48 až 72 hodín, v závislosti od závažnosti prebiehajúcej bakteriálnej infekcie. Pokiaľ po 3 dňoch liečby antibiotikami nedošlo k akémukoľvek zlepšeniu stavu, je potrebné opätovne vyhľadať lekára a informovať ho o danej skutočnosti. V prípade nedostatočného účinku musíte ďalší liečebný postup konzultovať s ošetrujúcim lekárom. Časté močenie a problémy s močovým mechúrom môžu súvisieť s momentálne prebiehajúcou infekciou alebo liečbou. Taktiež to môže byť mať aj inú príčinu, preto je to potrebné prekonzultovať s lekárom, ktorý dôkladne pozná Váš zdravotný stav.
Prajem Vám všetko dobré.
S pozdravom
PharmDr. Lenka Čorbová.